Durant l'any 2012, s'han convocat reunions dels tres òrgans del Memorial Democràtic: la Junta de Govern, el Consell Assessor i el Consell de Participació.
La Junta de Govern del Memorial Democràtic s'ha reunit en una ocasió on es va procedir a nomenar els seus nous membres.
El Consell Assessor s'ha reunit en dues ocasions i també ha incorporat un nou membre en la seva composició.
El Consell de Participació s'ha reunit en dues ocasions i ha estat redimensionat a 50 membres, de conformitat amb la Llei Òmnibus.
Durant l'any 2012 s'han signat 8 convenis.
Els convenis s'han establert amb el Departament d'Ensenyament, l'Ajuntament de Barcelona (IMEB), el Consorci de Biblioteques de Barcelona, el Teatre Poliorama, la Universitat Ramon Llull, la Universitat Autònoma de Barcelona i el Centre Excursionista de Catalunya.
Aquests convenis van ser aprovats per la Junta de Govern en la seva sessió de data 16 de juliol.
A la propera Junta Govern, es sotmetrà a l'aprovació el conveni amb l'Associació Peremàs- Esmandies per realitzar l'exposició "Desenterrant el silenci".
De conformitat amb les mesures aplicables sobre transparència s'ha procedit a fer públics els convenis signats al web del Memorial Democràtic.
Activitats commemoratives entorn el 75è aniversari dels bombardeigs a la societat civil i a les infraestructures catalanes
Actes no organitzats pel Memorial Democràtic i que han comptat amb la participació i suport de la institució
El Memorial Democràtic ha organitzat un total de 50 actes propis en els que han participat més de 3.500 persones.
El director del Memorial Democràtic, Jordi Palou-Loverdos, ha participat en un total de 74 actes, entre propis i aliens.
Per a més informació, es pot consultar de forma complementària la Memòria Visual del Memorial Democràtic de la Generalitat de Catalunya 2012.
Exposicions: pròpies, acollides i itinerants
Les exposicions organitzades pel Memorial Democràtic han rebut més de 70.000 visitants.
S'han itinerat 6 exposicions produïdes pel Memorial Democràtic a més de 14 municipis de tot Catalunya
Activitats relacionades amb la itinerància de les exposicions
Serveis pedagògics i formació de professorat
Els principals objectius del serveis pedagògics de 2012 han estat situar el Memorial Democràtic dins la xarxa d'ens educatius de la ciutat de Barcelona i també del conjunt de Catalunya, mitjançant la signatura del conveni amb el Consell de Coordinació Pedagògic i amb el Departament d'Ensenyament, respectivament, i afavorir la reflexió i el coneixement sobre la pedagogia de l'exili, la deportació i l'Holocaust, mitjançant la creació d'un grup de treball amb professorat de secundària, investigadors universitaris i tècnics del Memorial Democràtic.
Actuacions en l'àmbit pedagògic
Durant l'any 2012 s'ha publicat el segon volum de la col·lecció "Conferències" del Memorial Democràtic amb la conferència que va impartir el professor emèrit d'investigació del CSIC, Manuel Reyes Mate, amb motiu de la commemoració del Dia Internacional en record de les víctimes de l'Holocaust que duu per títol "Memòria de la barbàrie i construcció de futur".
També s'ha publicat el segon volum de la col·lecció "Documents" amb les actes de les jornades "Catalunya-Itàlia, memòries creuades, experiències comunes.
Feixisme i antifeixisme des de la Guerra Civil i fins a la transició (1936-1977)" que es van celebrar el 2011 al Museu d'Història de Catalunya, organitzades pel Memorial Democràtic i l'Associació Altra Itàlia.
Per últim, s'ha publicat el dossier pedagògic de l'exposició "Catalunya bombardejada.
75è aniversari dels bombardeigs a la població civil i les infraestructures catalanes" i l'opuscle amb els textos i poemes de Joan Sales que formaven part del concert homenatge titulat "La roca i el núvol".
Paral·lelament s'ha iniciat la venda de publicacions del Memorial Democràtic mitjançant l'Entitat Autònoma del Diari Oficial i de Publicacions de la Generalitat de Catalunya.
Actualment, poden adquirirse les publicacions següents:
Durant l'any 2012 s'ha produït el vídeo institucional del Memorial Democràtic, que es presentarà públicament durant el 2013.
Aquest vídeo, realitzat per Lluís Danés, relata, des del vessant creatiu la missió i objectius del Memorial Democràtic, així com diferents períodes de la història recent de Catalunya a partir de vivències de testimonis i de
fragments del Preàmbul de la Llei 13/2007 de creació del Memorial Democràtic.
El Memorial Democràtic ha portat a terme un seguit d'accions de comunicació per tal de difondre les actuacions i activitats que s'han portat a terme des de la institució.
Val a dir que l'objectiu de les diferents campanyes ha estat la creació d'intercanvis i de sinèrgies amb altres entitats per tal d'abaratir les despeses i maximitzar els impactes.
Algunes de les gestions portades a termes han estat: